
J e g y z ő k ö n y v

Készült Bácsalmás Város Önkormányzata Képviselő-testületének 2016. március 21-én, 13 óra 30 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária, Márai András, valamint Nagy Gábor képviselők (6);

Patocskai Ibolya jegyző, Farkas Zoltánné megbízott szociális és hatósági osztályvezető, valamint Horváth István Attila pénzügyi, beruházási és üzemeltetési osztályvezető (3);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Tóth Árpád alpolgármester, Schaffer Tünde és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Jegyzőkönyv-hitelesítőknek Légrádi Mária és Márai András képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

45/2016. (III. 21.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Márai András képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet elfogadásra javasolja, majd – más indítvány nem lévén – a javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
46/2016. (III. 21.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2016. március 21-i rendkívüli ülésén a következő napirendi pontokat tárgyalja meg:

1. A Bácsalmás Innovatív Nonprofit Kft. „végelszámolás alatt” gazdasági társasággal megkötött ingatlan átruházási szerződés jóváhagyása (1. sz. előterjesztés)
Zárt ülésen:

1. Hajnal Pál eladó és Vida Sándor vevő adásvételi szerződése ügyében benyújtott kifogás elbírálása (Z/1. sz. előterjesztés)
2. Dertül Ferencné és Dertül Ferenc eladók és Vida Sándor vevő adásvételi szerződése ügyében benyújtott kifogás elbírálása (Z/2. sz. előterjesztés)
3. Dertül Ferencné eladó és Vida Sándor vevő adásvételi szerződése ügyében benyújtott kifogás elbírálása (Z/3. sz. előterjesztés)
4. Vér Csaba Ferenc eladó és Vida Sándor vevő adásvételi szerződése ügyében benyújtott kifogás elbírálása (Z/4. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A Bácsalmás Innovatív Nonprofit Kft. „végelszámolás alatt” gazdasági társasággal megkötött ingatlan átruházási szerződés jóváhagyása 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
47/2016. (III. 21.) Bácsalmás v. öh.
A Bácsalmás Innovatív Nonprofit Kft. 
„végelszámolás alatt” gazdasági társasággal 
megkötött ingatlan átruházási szerződés 
jóváhagyása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy Bácsalmás Város Önkormányzata és a Bácsalmás Innovatív Nonprofit Kft. „végelszámolás alatt” gazdasági társasággal kötött, a Bácsalmás belterület 1980/6 helyrajzi számú ingatlan átruházására irányuló megállapodást változatlan formában jóváhagyja.

2. A Képviselő-testület felhatalmazza Németh Balázs polgármestert az ingatlan átruházási szerződés alapján a tulajdonjog bejegyzése iránti eljárás Bácsalmási Járási Hivatal Földhivatali Osztályánál történő kezdeményezésére.

Határidő: azonnal 
Felelős: Németh Balázs polgármester
Operatív felelős: dr. Párczen Zoltán igazgatási és jogi ügyintéző
A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Bácsalmás Innovatív Nonprofit Kft. „kényszertörlés alatt” 

képviseletében Horváth Erika


4. dr. Párczen Zoltán igazgatási és jogi ügyintéző
Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 13 óra 40 perckor berekeszti.
K. m. f.


Németh Balázs
Patocskai Ibolya

polgármester
jegyző


Légrádi Mária
Márai András

képviselők, jegyzőkönyv-hitelesítők
